স্টাফ রিপোর্টার ॥ লাখাইয়ে সাবেক দুই মেম্বারের আধিপত্য বিস্তারকে কেন্দ্র করে আরো একজনের মৃত্যু হয়েছে। এ নিয়ে মৃতের সংখ্যা দাড়ালো ২ জনে। নিহত ২ জনের মধ্যে সাহাদ আলী আব্দুল মালেক মেম্বারের পক্ষে এবং রিক্সাচালক আব্দুল আজিজ আব্দুল জলিল মেম্বারের পক্ষের। গতকাল মঙ্গলবার নিহত ২ জনের লাশ ময়নাতদন্ত শেষে স্বজনদের নিকট হস্তান্তর করা হয়েছে। এলাকাবাসী সূত্রে জানা গেছে-ওই গ্রামের সাবেক দুই মেম্বার আব্দুল জলিল ও আব্দুল মালেকের মধ্যে আধিপত্য বিস্তার নিয়ে ধীর্ঘ দিন ধরে বিরোধ চলে আসছে। উভয় পক্ষের মধ্যে মামলা মোকদ্দমা রয়েছে। বেশ কয়েকবার সংঘর্ষের ঘটনাও ঘটেছে। গত ২৩ নভেম্বর দু’দলের মধ্যে সংঘর্ষ, অগ্নিসংযোগ ও লুটপাটের ঘটনা ঘটে। এরই জের ধরে গত সোমবার সন্ধ্যে ৬টার দিকে উভয় পক্ষ সংঘর্ষে লিপ্ত হয়। ...